ผมขอถามแทนแฟนครับ แฟนผมมีปจด.ล่าสุด 15/12/61 มีเพศสัมพันธ์กันครั้งล่าสุด วันที่22-23 เดือน กุมภาพันธ์62 แฟนไม่มีอาการปวดท้องเวลามีปจด. แต่ช่วงระยะ4วันมานี่(24-27มีนาคม62) แฟน มีเลือดออกกระปริกระปรอยและมีกลิ่น แฟนผมค่อนข้างเป็นคนที่เครียดกับเรื่องเรียนมาก บ่นปวดหัวบ่อยๆ อารมณ์แปรปรวนมานานเเล้ว และน้ำหนักตัวค่อนข้างเยอะครับ แฟนผมท้องรึป่าว หรือเป็นสัญญาณของโรคร้ายแรงอะไรหรือป่าวครับ แฟนบอกว่ารอปิดเทอมค่อยไปตรวจครับ คงประมาณช่วงพ.ค.-มิ.ย. เพราะเขาบอกว่าเผื่อเวลารักษา อยากทราบข้อมูลคร่าวๆว่าอาการแบบนี้เป็นเพราะอะไรครับ ขอบล่วงหน้าครับ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นการมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา แนะนำให้ทดสอบการตั้งครรภ์ดูก่อนนะคะ หากไม่ตั้งครรภ์ การขาดประจำเดือน อาจเกิดจากน้ำหนักที่เกิน หรือความเครียดได้ค่ะ ส่วนกรณีที่คนไข้ขาดประจำเดือนมานาน จะมีโอกาสที่ผนังมดลูกนานจนเกิดเลือดออกกระปริดกระปรอยได้ค่ะทั้งนี้แนะนำว่า หากไม่ตั้งครรภ์ ควรหาโอกาสไปพบแพทย์เพื่อตรวจหาสาเหตุและรับการรักษาอย่างเหมาะสมค่ะ